google/wiki40b huggingface dataset:
Aidi

Opprinnelse og alder

Aidi er en molosser av fjelltype som ligner de tyrkiske vokterhundrasene akbash og karabash. Den har gjennom tiden tilvennet seg til et liv i kvelende hete og kuldegrader i de nordafrikanske Atlasfjellene, der den gjennom århundrer har den vært benyttet av berbiske nomader (i Marokko og Algerie) til å beskytte leirene og buféet mot tyver og rovdyr, blant annet i sameksistens med den hurtige sloughien (mynde).
Aidi er kjent under mange navn i Nord-Afrika, avhengig av området den holder til. Noen kaller den også Atlas fjellhund. I Algerie er den kjent som kabylehund (etter kabylene i det nordre Algerie) og shawiahund (etter chaouisene i det østre Algerie). I Marokko er det først og fremst chleuhene (en etnisk berbisk folkegruppe som holder til i Atlasfjellene) som holder aidi.
Denne mellomstore vokterhundrasen er en typisk fjellhund, muligens i slekt med de store, hvite fjellhundene som kom fra øst og spredte seg over hele Europa for århundrer siden. Den marokkanske kennelklubben har i senere tid gått aktivt inn for å sikre at denne robuste, energiske rasen skal overleve.
Fram til 1969 var rasen kjent som Atlas gjeterhund, et navn den fikk da den første rasestandarden ble publisert i 1963. Aidi er imidlertid ingen gjeterhund og har aldri hatt slike oppgaver i hjemlandet. Den vokter eiendeler og ble derfor gitt et nytt navn.

Utseende, anatomi og fysikk

Aidi har en slank og muskuløs kropp med tykk pels (ca. 6 cm lang). Rundt nakken og halsen danner pelsen man, spesielt hos hanner. Aidi blir omkring 52-62 cm i skulderhøyde og veier typisk 23-25 kg. Den har bred, nesten flat skalle og en brystkasse som rekker minst til albuene. Ørene er middels store og bæres normalt halvstående (øretippen henger). Halen er lang og skal minst rekke til hasene. Den bæres hengende i en svak bue og har busket behåring. Graden av bebusket pels på halen (jo mer, dess bedre) indikerer ektheten i den enkelte hund. I hjemlandet er det vanlig i noen områder å kupere både ørene og halen. Kupering er imidlertid forbudt i en rekke land, blant annet i Norge.

Bruksområde

Aidi er en utpreget brukshund med stor arbeidskapasitet og voktertrang. Den tåler godt både varmt og kaldt klima og er fornøyd med å leve og sove utendørs. Rasens tradisjonelle vokterrolle gjør den til en ypperlige vakthund, men den bør ikke velges som en typisk familiehund. Aidi har imidlertid også meget godt utviklet luktesans og egner seg bra som jakthund på småvilt, spesielt sammen med en sloughi. Førstnevnte sporer opp viltet, mens sloughien avslutter jakten.

Lynne og væremåte

Aidi er en primitiv hunderase som bare egner seg for meget erfarne hundefolk som ønsker å bruke den til formål den er alet opp for. Rasen er på grunn av sin primitive atferd uegnet som selskap for barn, selv om den regnes som lojal og hengiven ovenfor sine egne. Den trenger mye mosjon og egner seg dårlig for byliv.
Missing in Action

Handling

Etter en nervepirrende flukt fra en vietnamesisk krigsfangeleir for 10 år siden, vender oberst James Braddock (Norris) tilbake på et livsfarlig oppdrag; Han må lokalisere og redde de siste amerikanske soldatene i de vietnamesiske leirene fra umenneskelig fangenskap. Med hjelp fra en vakker ansatt i Utenriksdepartementet og en gammel makker fra hæren begynner Braddock å innhente topphemmelig informasjon samt et helt arsenal av de mest moderne våpen som finnes. Nå er han en ren enmannshær som er parat til å skyte og sprenge seg vei inn i Vietnam.

Om filmen

Filmen fikk jevnt over dårlige kritikker  og ble en moderat suksess på kino .
Missing in Action fikk to oppfølgere: Missing in Action 2: The Beginning (1985) og Braddock: Missing in Action III (1988). 
Missing in action-filmene er svært pro-Amerikanske og er lagd omtrent i samme stil som Rambo II der "amerikanske soldater i hemmelig fangenskap i Indokina" også var tema. Filmen Livsfarlig oppdrag tar også opp samme tema.
Teleologisk etikk

Teleolgisk etikk er former for etikk der en handling anses som moralsk hvis den bidrar til å realisere noe nyttig eller godt. Konsekvensialisme inngår i teleologisk etikk. Det samme gjør dydsetikk.
Teleologisk etikk kan ta utgangspunkt i at handlinger er styrt av forutbestemte formål og hensikter. Handlinger som utføres grunnet medfødt sympati og medfølelse for andre mennesker, kan være teleologisk sett gode og riktige, fordi de realiserer ens mennesklige egenskaper. Aristoteles mente at å handle moralsk var en forutsetning for å bli lykkelig, og at moralske valg og det å realisere sin natur var knyttet sammen.
Utilitarisme, at den handlingen som gir mest lykke for flest, er den beste, er også en form for teleologisk etikk. Utfordringen med all teleologisk etikk er at den som gjør en handling ikke nødvendigvis vet hva konsekvensen kommer til å bli. En handling kan framstå som umoralsk, f.eks. å ofre en uskyldig, men kan rettferdiggjøres utilitaristisk dersom det skaper generell stabilitet og lykke.
Whatipu

Whatipu er en lite besøkt strand på kysten av New Zealand, vest for Auckland. Den eneste veien som fører dit er grusbelagt og av dårlig standard. Stranden er om lag 8 km lang og strekker seg fra den nordlige inngangen til fjorden Manukau Harbour til stranden Karekare lenger nord.
Whatipu har ingen livreddere og som resten av strendene vest for Auckland er bading en farlig aktivitet grunnet sterk strøm.
Om lag 20 minutters gange fra parkeringsplassen finnes det noen store naturlige grotter. Disse er imidlertid avskilt fra selve stranden av et våtmarksområde. I før europeisk tid ble disse brukt som ly av reisende. Tidlig på 1900 tallet ble den største grotten brukt som dansesal for byfolk som tok båt for å gå på fest i helgene. I de senere år har imidlertid et sandlag på 5 meter blåst inn og dekket tregulvet som ble lagt på bunnen den gang.
Skuta HMS Orpheus gikk på grunn like sør for stranden i 1863 og 189 (eller 193) mennesker omkom. Noe som er en av de største ulykkene i New Zealands historie.
I 1867 ble et sagbruk etablert på Whatipu for å foredle tømmer fra kauriskogen i åsene rundt. En toglinje ble bygd til et annet sagbruk tre kilometer lenger nord i 1870 og etter hvert videreført til strendene Piha og Anawhata. Brukene ble lagt ned i 1886 da det meste av kauriskogen var felt.
Strøm og vind har forandret utseendet på stranden radikalt siden 1940. Arealet har vokst med mer enn 600 hektar siden den gang.
I november 2003 strandet et dusin spermasetthvaler på stranden og døde. De ble senere begravd under noen sanddyner etter at den lokale maori iwien (stammen) hadde fjernet tennene og foresagt tradisjonelle dødsriter.
Norges musikkhøgskole

Historie

Ønsket om en statsdrevet høyere musikkutdanningsinstitusjon i Norge stammer helt tilbake til 1800-tallet. 
I 1883 startet Ludvig Mathias og Peter Lindeman, som var far og sønn, den såkalte «Organistskolen» i Kristiania. Den utviklet seg til å bli vårt første og største musikkonservatorium, og den ble et viktig fundament for Norges musikkhøgskole. Konservatoriet etter Lindeman-familien ble avviklet i 1973. Historien etter denne familien, som gjorde en uforglemmelig innsats for norsk musikkliv, tas vare på ved Norges musikkhøgskole. Skolens store konsertsal Lindemansalen er oppkalt etter dem. Etter avviklingen av konservatoriet i 1973 ble Norges musikkhøgskole etablert samme år.
I 1996 ble skolen slått sammen med tidligere Østlandets musikkonservatorium. Dette konservatoriet hadde sine røtter tilbake til Musikkonservatoriet Veitvet, og ble i 1989 slått sammen med Buskerud Musikkonservatorium.
Guerryus

Utseende

Middelsstore, avlange, mørke trebukker. Antennene er tynne, omtrent så lange som kroppen hos hannene og betydelig kortere hos hunnene. Pronotum er tønneformet. Dekkvingene er parallellsidige og forholdsvis myke, fint hårete.

Utbredelse

Slekten er kjent fra provinsene Sichuan og Yunnan i Kina.
Livet og døden tar rotta på meg

Livet og døden tar rotta på meg (kinesisk: 生死疲劳/生死疲勞; pinyin: Shēngsǐ píláo) er en roman av den kinesiske forfatteren Mo Yan, utgitt i 2006 og utgitt på norsk i 2010.
Den har skildringer som spenner i tid fra Qing-dynastiets fall på begynnelsen av 1900-tallet, til 2000-tallet.
Ifølge Mo Yan fikk han de første tankene til det som skulle bli denne boken da han var sju eller åtte år gammel. Han planla boken i meget lang tid. Da han til sist satte seg til, tok den bare 43 dager å skrive, med sammenlagt 450 000 tegn. Boken ble skrevet i august 2005 på landet utenfor Beijing, der forfatteren ikke kunne nås med telefon og sov svært lite under arbeidet. Som influenser til boken har Mo Yan blant annet nevnt Pu Songlings spøkelseshistoriesamling Liaozhai zhiyi fra 1600-tallet og røverromanen Fortellinger fra myrlandet fra Yuandynastiet.
Historien i boken tar utgangspunkt i en landeier som blir skutt under landreformene til Mao på 1950-tallet. Rasende over urettferdigheten vender han tilbake til jorda i forskjellige dyreskikkelser - esel, okse, gris, hund, ape - før han til slutt kommer igjen som en liten gutt. Boken fortelles i stor grad gjennom de ulike dyreinkarnasjonene.
Kaukasusorrfugl

Beskrivelse

Hanen er rundt 50-55 cm lang, hønen er mindre, ca 37-42 cm lang. Kaukasusorrfuglen ligner på orrfuglen men mangler hvitt vingebånd. Hanens stjert er også lengre enn hos orrfuglen.

Utbredelse

Kaukasusorrfuglen forekommer i Store Kaukasus, Lille Kaukasus og lengst øst i De pontiske fjell i landene Russland, Georgia, Armenia, Aserbajdsjan, Tyrkia og Iran.

Hekking

Kaukasusorrfuglen hekker i skråninger med lave Rhododendronplanter og andre busker i nærheten av løvskog. Som andre skoghøns har også kaukasusorrfuglen paringsritualer (leik). Dette skjer i mai eller juni. Hønen legger ca 10 egg og oppfostrer ungene alene.
Kruse Smith

Kruse Smith AS, etablert i 1933, er et norsk entreprenør- og eiendomsselskap med hovedkontor i Kristiansand i Vest-Agder. Selskapet det tiende største entreprenørselskapet i Norge.
Terese Pedersen

Karriere

Pedersen har spilt for klubbene Tertnes, Larvik HK, Runar, Sandar og Byåsen Håndball Elite i Norge, Randers HK i Danmark og Hypo Niederösterreich i Østerrike. Fra sesongen 2011/12 spilte hun på en toårskontrakt med Byåsen.
Hun debuterte på landslaget 3. august 2004 mot Sverige. Pedersen har vært med i tre EM og tre VM siden debuten på landslaget, dog ofte med lite spilletid. Til OL i Beijing i 2008, ble hun vraket til fordel for Kari Aalvik Grimsbø, men ble med til Kina som første reserve. I EM i Makedonia i desember samme år, var hun tilbake, og spilte da så godt i sine innhopp at hun ble foretrukket foran Grimsbø i stor grad. Katrine Lunde Haraldsen var fortsatt ansett som den beste målvakten og fikk mest spilletid, men Pedersen viste seg som en meget god keeper.
Araniella opisthographa

Utbredelse

I Norge er den registrert nord til og med Trøndelag.

Utseende

Araniella opisthographa er en ganske kraftig bygd edderkopp, lyst grønn på farge. Den har en todelt kropp, en bakkropp (abdomen) og en forkropp (prosoma eller cephalothorax). Forkroppen er olivengrønn eller ofte litt rødbrun, bred, med fine, nedliggende hår. Bakkroppen hos hunnen er stor og kuleformet, blekgrønn på farge. Hodet har åtte øynene, fire forholdsvis store øyne i midten, som mer eller mindre danner et kvadrat, og et par ganske små øyne som sitter tett sammen på hver side. Chelicerene er korte, kraftige, med tenner på innsiden. Beina er middels lange og ganske kraftige med mørke børster eller torner. Hunnen har grønnlige bein, mens låret hos hannen er mer rødlig, mens resten er lysere brunlig med mørke ringer.
Artene i denne slekten kan være ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd. Den er svært lik Araniella cucurbitina. Hanner kan ofte skilles på en tornrekke på undersiden av fremste lårpar, A. opisthographa har mange torner i en sammenhengende rekke, mens A. cucurbitina har torner i to områder, inne ved kroppen og ute ved kneet. Hunner kan ikke skilles på ytre utseende.

Levevis

Araniella opisthographa er ganske vanlig og kan finnes en rekke steder ofte i vegetasjonen, på busker og kratt. De spinner små fangstnett i bladverket, ofte så små som selve bladet. Edderkoppens grønnlige fargen gir den god kammuflasje.
De er kjønnsmodne (imago) utpå seinsommeren.
K. H. Ting

Vurderinger

Menneskerettighetsaktiviser verden rundt var delte i sine meninger om K.H. Ting.  Noen ser ham som en marionett og propagandist for Det kinesiske kommunistparti (han benektet at forfølgelse av religiøst troende var noe som vedvarte flere steder i Kina, noe ble anfektet av blant annet  Amnesty International). Andre mener at han gjorde en viktig innsats ved å få utvirket det best mulige for de kristne under omstendigheter han ikke selv rådde over.
Biskop Tings bidrag til kinesisk teologi omfatter særlig hans kampanje for «Theological Construction».  Dette er noe som endel oppfatter som kontroversielt. Mest markant er at han satte til side den tradisjonelle protestantiske lære om rettferdiggjørelse ved tro med «rettferdiggjørelse ved kjærlighet». Dette har hatt som effekt at det blir mulig å omfatte innen kristenheten alle dem som praktiserer kjærlighet, uavhhengig av trosbekjennelse eller mangel derav. Dette er blitt oppfattet som et fremstøt for å forsone kommunismens ateistiske ideologi med kristendommen på en måte som bevarer gode relasjoner til de styrende organer i Folkerepublikken Kina.
Richland County (Illinois)

Historie

Richland County ble etablert 24. februar 1841 av deler av fylkene Clay og Lawrence.
Gammeltyrkisk

Gammeltyrkisk, også kalt østlig gammeltyrkisk, orkhontyrkisk og gammeluyghur, er den eldste dokumenterte form for tyrkisk, og er blitt funnet i göktürkiske og uiguriske inskripsjoner som er datert fra det 7. til det 13. århundre. Gammeltyrkisk er det eldste kjente eksempel på den orkhontyrkiske underfamilie, som idag bare er bevart i det moderne østyugurisk. Det er likevel ikke opphav til uigurisk, som har sin opprinnelse i middeltyrkiske språk.
Gammeltyrkisk finnes attestert i en rekke skriftspråk, deriblant tyrkiske runer, gammeluighurisk skrift (en avart av det sogdiske alfabet), brahmi-skrift, det manikeiske alfabet og nastaliqskrift,
Gammeltyrkisk refererer ikke til et enkelt språk, men til en samling stadier av ordinær tyrkisk.
Ringu

Handling

Reiko Asakawa er en TV-journalist som etterforsker en rekke mystiske dødsfall forårsaket av en video. Hver enkelt av ofrene som har sett denne  videoen, har fått en telefon der noen sier at de har 7 dager igjen å leve. Reiko blir selv utsatt for denne forbannelsen, når hun finner videoen i en hytte der noen av ofrene hadde vært. Reiko får hjelp av sin eksmann Ryuji. Sammen finner de ut hva som egentlig ligger bak denne forbannelsen og historien bak den synske damen Shizuko, som kastet seg inn i vulkanen på Oshima øyen 40 år siden. De finner ut at Shizuko hadde en datter som het Sadako, som står bak denne forbannelsen. Hun hadde også synske evner som sin mor, men sterkere. Sadako ble drept av sin far Dr. Izuma ved å dytte henne i en brønn. Brønnen ligger under hytten der Reiko fant videoen. Reiko og Ryuji har ikke mye tid igjen, så de bestemmer seg for å finne Sadako i brønnen for å redde seg selv og deres sønn Yoichi fra Sadakos vrede. Til slutt finner Reiko Sadako i brønnen. De tror at alt er over, men det viser seg at en må kopiere videoen til Sadako, og så vise den til noen innen 7 dager for å overleve forbannelsen. Reiko laget en kopi til Ryuiji, uten å vite hva som ville skje. Til slutt dreper Sadako Ryuji. Reiko flykter med sin sønn, vekk fra storbyen i frykt for Sadako som fremdeles er ute etter Reiko og hennes sønn.

Produksjon

Ringu er basert på ungdomsroman som var skrevet i 1991 av Koji Suzuki (1957-). Han er en forfatter som har blitt omtalt som den japanske Stephen King. Boken ble veldig populær og solgte 2,5 millioner kopier i Japan. Dette var den første boken i en trilogi som endte med Spiral (1995) og Loop (1996). Det eksisterte allerede en «seksualisert» TV-serie av av Ringu på FujiTV i 1995 som gikk på kvelden, før filmprodusenten Masato Hara ervervet rettighetene til Suzukis trilogi, og bestemte seg for å lage en filmversjon. Deretter ble Hideo Nakata ansatt for å regissere Ringu, og Joji Lida for å regissere Spiral (1998).  Nakata gjorde mange forandringer i det opprinnelige manuset for å få historien til å passe inn i en moderne tid. Nakata valgte å gi hovedrollen til en kvinne for å skape en god familiedynamikk. I boken til Suzuki var hovedkarakteren en mann.
Filmens suksess gjorde at Hara spurte Nakata om å lage en oppfølger. Ringu 2 kom i 1999, der hovedrollen er Ryujis kjæreste Mai, som prøver å få en slutt på Sadakos forbannelse. Etter dette laget Norio Tsuruta Ringu0: Birthday (2000). Denne filmen følger Sadakos onde handlinger som dramastudent. 
Fans i Korea kunne se Dong-bin Kims koreanske versjon av Ringu, The Ring Virus (1999). Denne versjonen var mer trofast mot den originale boken til Suzuki. I 2002 kom Hollywoodversjonen The Ring, regissert av Gore Verbinks. Nakata laget en etterfølger i 2005 som het The Ring 2.

Popularitet og økonomi

Ringu ble den mest populære grøsserfilmen i Japansk filmhistorie.

Anmelderne

Den ble godt mottatt av anmelderne, noe som gjenspeiles i at den har fått 97 % på Rotten Tomatoes.
De britiske Leewardøyene

Nasjoner og territorier

Flere av de britiske koloniene i Karibien fikk selvstendighet i annen halvdel av 1900-tallet, og de tidligere koloniene utgjør nå disse nasjonene og områdene:
Frihet, likhet og Det muslimske brorskap

Frihet, likhet og Det muslimske brorskap er en norsk dokumentarfilm fra 2010 regissert av Per Christian Magnus og med manus av Walid al-Kubaisi.
Filmen hadde premiere på  Vika kino 25. november 2010 og visningen ble etterfulgt av en paneldebatt.
Den ble vist på TV 2 i slutten av november 2010.

Innhold

Filmens tema er et kritisk blikk på islamisme og spesielt hvordan denne kommer til uttrykk hos Det muslimske brorskapet. Filmen følger Walid al-Kubaisi på en reise blant muslimske intellektuelle og kritikere av brorskapet, samtidig som også enkelte representanter fra Brorskapet kommer til orde. Opptak er gjort blant annet i Egypt, Jemen, Paris og Oslo. Blant de intervjuede i Egypt er Gamal al-Banna som er bror til grunnleggeren av Brorskapet, tidligere leder i Brorskapet Mohammed Mahdi Akef,  politikeren Refaat al-Saeed og journalist og mennesekrettighetsaktivist Karima Kamal.
I filmen blir blant annet hijab debattert. Gamal al-Banna gir blant annet uttrykk for at hijab ikke er en muslimsk plikt og at fokus på slike ting hindrer fremgang i den muslimske verden og integrering i Europa. Andre intervjuede fremstiller hijab som kvinneundertrykkende.
Et gjennomgangstema var en fremstilling av islamisters økende innflytelse i den arabiske verden og ønsket om makt og innflytelse også i Europa.

Reaksjoner og debatt

Aftenpostens anmelder ga filmen karakteren 3 og mente den var ujevn, «med sterk vilje og varierende gjennomføringskraft». Dagbladets anmelder skrev etter visningen på TV 2 at dokumentaren var unyansert.
Politiker for Frp Mazyar Keshvari skrev i et innlegg i Aftenposten 30. november 2010 at Walid al-Kubaisi skildrer den største fare Europa har stått overfor siden nazismen.
Flere av de intervjuede hevdet seg i etterkant misbrukt av Walid al-Kubaisi da de hevdet han hadde gitt et forvrengt bilde av deres uttalelser og særlig at uttalelser som gikk spesifik på egyptiske forhold var framstilt som de hadde like stor vekt på europeiske forhold.
H. C. Ørstedsverket

H. C. Ørstedsverket er et kombinert gasskraftverk og oljekraftverk på Enghave brygge sør for Fisketorvet nær sentrum av København på Sjælland i Danmark. Det har en installert produksjonskapasitet på 133 MW fordelt på to blokker / turbiner. Operatør er DONG Energy.
Anlegget ble oppført første gang 1916-1920, men utbygd i dagens versjon 1962–1985. Brenselstypen er naturgass og subsidiært olje. Det er landets ellevte største kraftverk målt etter installert produksjonseffekt. 
Den 12. april 1994 medførte en teknisk feil en nesten fullstendig strømstans i sentrale København i fire timer. Det var også et større strømbrud 23. september 2003.
H. C. Ørstedsverket er utpekt som nasjonalt kulturminne av Kulturarvsstyrelsen.
Sulawesiella

Utseende

En middelsstor, delvis metallskinnende trebukk med nærmest spoleformet kropp. Grunnfargen er svart. Kjevene er noe forstørrede, antennene tynne og omtrent så lange som kroppen. Pronotum er mye bredere enn langt, bredest med forhjørnene der det er litt bredere enn dekkvingene. Disse er parallellsidige, tett kledt med metallisk skinnende skjell bortsett fra noen bare striper der den mørke grunnfargen synes.

Levevis

Som de fleste andre trebukker borer larvene i ved.

Utbredelse

Som navnet skulle tyde på, lever arten på Sulawesi.
Ishockey-EM

Fremtid

I 2013 uttalte IIHFs president René Fasel at de hadde planer om å skrote Euro Hockey Tour (en årlig turnering hvor Sverige, Finland, Russland og Tsjekkia deltar) til fordel for et europeisk mesterskap, med målet om å styrke sportens popularitet i Europa utenfor de tradisjonelle europeiske hockeynasjonene. Ifølge generalsekretæren for det finske ishockeyforbundet, Kalervo Kummola, vil denne turneringen omfatte et sted mellom 16 og 24 nasjoner og arrangeres for første gang i 2014/2015-sesongen.
Generalsekretæren for det svenske ishockeyforbundet Tommy Boustedt var åpen for ideen om et ishockey-EM, og i januar 2016 ble en arbeidsgruppe opprettet med formål å undersøke mulighetene for et fremtidig EM. Blant forslagene var et EM midt i sesongen hvor lag som Danmark, Norge, Sveits, Tyskland og Slovakias herrelandslag i ishockey skulle spille mot deltagerlandene i Euro Hockey Tour, Sverige, Finland, Russland og Tsjekkia. Samtidig var det flere varianter med alt fra 8 til 24 lag. Forslaget skulle presentert for IIHFs kongress under ishockey-VM i Moskva i mai 2016, og hvis den ble vedtatt skulle avholdes for første gang fra 2018/19-sesongen.
Yodok (Sør-Hamgyong)

Administrativ inndeling

Fylket er delt inn i en ŭp (småby) og 21 ri (landsby).
Protan

Protan AS er et familieeid konsern etablert i 1939 med hovedkontor i Drammen. Selskapet har produksjon i Norge, Sverige, og Polen og eier takentreprenørbedrifter i Norge, Sverige og Danmark. Omsetning i 2016 var cirka 1,5 milliarder kroner. Selskapet har ca 700 ansatte og er representert i mer enn 30 land.

Historikk

Selskapet produserte tidligere alginater av tang og tare. Under andre verdenskrig satset selskapet på å fremstille surrogatprodukter for såpe, tannpasta og impregneringsmidler av alginat. Suksess fikk selskapet imidlertid først i etterkrigstiden, da de begynte å produsere blant annet syltepulver og iskrempulver.
I 1991 solgte Protan denne delen av virksomheten til Norsk Hydro.
Tetthetsgradient

En tetthetsgradient innebærer en gradient, det vil si en (oftest stegløs) forandring i tettheten avhengig av posisjonen. Et eksempel er tettheten til jordens atmosfære, der tettheten avtar med økende høyde.
Tetthetsgradienter forekommer også i faste materialer. For eksempel har de fleste treslag størst tetthet i midten av stammen – i kjerneveden. Utover mot barken avtar tettheten langsomt. Den såkalte müslieffekten er et eksempel på hvordan tetthetsgradienter oppstår i pulverblandinger. Hvis pulver av ulike tettheter først blandes og siden ristes i en beholder, vil lette partikler stige oppover mens tyngre partikler synker nedover. Over tid vil det bli en øvre halvdel med lette partikler og en nedre del med tyngre partikler. En tetthetsgradient oppstår altså i pulverblandingen, til tross for at tettheten til de enkelte partiklene ikke forandres.
Flekkerøy Padleklubb

Flekkerøy Padleklubb (stiftet 1999) er en klubb på Flekkerøy i Kristiansand.  Aktiviteten er havpadling av kajakk.  Klubben driver egen idrettsskole for ungdom.  I Alsviga på Flekkerøy har klubben ei egen utstyrsbu og bryggeplass.  Klubben har i overkant av 200 medlemmer.